**Noteikumu projekta “Grozījumi Ministru kabineta 2013.gada 15.janvāra noteikumos Nr.40 “Noteikumi par pievienotās vērtības nodokļa deklarācijām”” sākotnējās ietekmes novērtējuma ziņojums (anotācija)**

|  |
| --- |
| **I. Tiesību akta projekta izstrādes nepieciešamība** |
| 1. | Pamatojums | 1. Ministru kabineta noteikumu projekts “Grozījumi Ministru kabineta 2013.gada 15.janvāra noteikumos Nr.40 “Noteikumi par pievienotās vērtības nodokļa deklarācijām”” (turpmāk – noteikumu projekts) ir izstrādāts, pamatojoties uz Saeimā 2017.gada 20.aprīlī pieņemto likumu “Grozījumi Pievienotās vērtības nodokļa likumā” (Nr.708/Lp12), saskaņā ar kuriem Pievienotās vērtības nodokļa likumā (turpmāk – Likums) lietotie termini ir precizēti atbilstoši būvniecības jomu reglamentējošajos tiesību aktos lietotajai terminoloģijai, kā arī Likuma 50.pants papildināts ar jaunu, 7.1 daļu, kas nosaka pievienotās vērtības nodokļa (turpmāk – PVN) 0 procentu likmes piemērošanu preču piegādēm un pakalpojumiem, kas iekšzemē sniegti Latvijas Republikā atzīta Sabiedroto spēku štāba locekļiem un viņu apgādājamiem, izņemot Latvijas Republikas pilsoņus vai pastāvīgos iedzīvotājus, Sabiedroto spēku štāba veikalā saskaņā ar Latvijas Republikas, Ziemeļatlantijas līguma organizācijas Sabiedroto spēku Augstākās virspavēlniecības Eiropā un Sabiedroto spēku Augstākās virspavēlniecības Transformācijas komandiera štāba nolīguma, ar kuru papildina Parīzes protokolu, nosacījumiem un ierobežojumiem, kā arī degvielas piegādēm iekšzemē Amerikas Savienoto Valstu vēstniecībai Latvijas Republikā un tās diplomātiskajiem un konsulārajiem aģentiem un administratīvi tehniskajam personālam.2. Lai turpinātu sekmīgu PVN plaisas samazinājumu, kuras būtiskākais iemesls ir krāpšanās PVN jomā, ir jāīsteno negodprātīgu PVN maksātāju darbību ierobežojoši pasākumi.Ievērojot minēto, lai samazinātu risku, ka negodprātīgi PVN maksātāji var iekļaut PVN deklarācijās un to pielikumos kopējās ar PVN apliekamo darījumu summās fiktīvus darījumus, tas ir, veikt krāpnieciskas un negodprātīgas darbības, kuru rezultātā tiek nodarīti zaudējumi valsts budžetam, ir nepieciešams noteikt zemāku PVN deklarācijas pielikumos atsevišķi norādāmo darījumu summas slieksni.PVN deklarācijas pielikumos atšifrējamo darījumu ar reģistrētiem PVN maksātājiem slieksnim 150 *euro* apmērā saskaņā ar Ministru kabineta 2017.gada 9.maija sēdē (prot. Nr.23 21.§) apstiprināto Valsts nodokļu politikas pamatnostādņu 2018. – 2021.gadam (Ministru kabineta 2017.gada 24.maija rīkojums Nr.245) 1.5. uzdevuma “Pievienotās vērtības nodokļa iekasēšanas uzlabošana, kā arī mērķtiecīga un efektīva pievienotās vērtības nodokļa atvieglojumu un samazinātās likmes piemērošana” 1.5.3.apakšpunktujābūt noteiktam ar 2018.gada 1.janvāri.Pamatojoties uz minēto un, lai nodrošinātu Ministru kabineta 2013.gada 15.janvāra noteikumu Nr.40 “Noteikumi par pievienotās vērtības nodokļa deklarācijām” (turpmāk – Ministru kabineta 2013.gada 15.janvāra noteikumi Nr.40) saskaņotību ar grozījumiem Pievienotās vērtības nodokļa likumā, ir nepieciešams veikt grozījumus Ministru kabineta 2013.gada 15.janvāra noteikumos Nr.40.  |
| 2. | Pašreizējā situācija un problēmas, kuru risināšanai tiesību akta projekts izstrādāts, tiesiskā regulējuma mērķis un būtība | 1. Ar Saeimā 2017.gada 20.aprīlī pieņemto likumu “Grozījumi Pievienotās vērtības nodokļa likumā” (Nr.708/Lp12) ir precizēti Likumā lietotie termini atbilstoši būvniecības jomu reglamentējošajos tiesību aktos lietotajai terminoloģijai. Līdz ar to ir nepieciešams arī veikt atbilstošus precizējumus Ministru kabineta 2013.gada 15.janvāra noteikumos Nr.40.
2. Likuma 50.pants ir papildināts ar jaunu, 7.1daļu, kas nosaka PVN 0 procentu likmes tiešu piemērošanu preču piegādēm un pakalpojumiem, kas iekšzemē sniegti Latvijas Republikā reģistrēta Sabiedroto spēku štāba personāla locekļiem un viņu apgādājamiem Sabiedroto spēku štāba veikalā saskaņā ar Parīzes protokola papildu nolīguma nosacījumiem un ierobežojumiem, kā arī degvielas piegādēm, kas Latvijā piegādāta Amerikas Savienoto Valstu vēstniecībai un tās diplomātiskajiem un konsulārajiem aģentiem un administratīvi tehniskajam personālam. Tādējādi, lai reģistrēti PVN maksātāji varētu korekti PVN deklarācijā uzrādīt minētas preču piegādes un pakalpojumus, kuriem piemērota PVN 0 procentu likme, ir papildināmi Ministru kabineta 2013.gada 15.janvāra noteikumu Nr.40 attiecīgie punkti.
3. Šobrīd Ministru kabineta 2013.gada 15.janvāra noteikumi Nr.40 paredz, ka darījumi, kuru vērtība ir zemāka par 1430 *euro*, PVN deklarācijās ir norādāmi kopējā summā ar kodu “T” vai “V”.

Neatšifrēto darījumu īpatsvars ar PVN standartlikmi un samazināto likmi apliekamajos darījumos 2016.gadā ir 39,8% jeb 12 350,8 milj. *euro* (PVN par neatšifrētiem darījumiem īpatsvars aprēķinātajā PVN ir 32,4% jeb 2 491,6 milj. *euro*), savukārt PVN par neatšifrētiem darījumiem īpatsvars priekšnodoklī ir 13,3% jeb 1 130,1 milj. *euro*.Valsts ieņēmumu dienests (turpmāk – VID), pārbaudot PVN deklarācijās un tās pielikumos deklarētos darījumus, kuru vērtība bez PVN nepārsniedz 1430 *euro*, regulāri konstatē pārkāpumus, kas saistīti ar PVN izkrāpšanu no valsts budžeta, - priekšnodoklī kopējā darījumu vērtībā tiek iekļautas PVN summas par precēm un pakalpojumiem, kas nav saistītas ar konkrētā PVN maksātāja saimniecisko darbību, netiek ievēroti priekšnodokļa atskaitīšanas ierobežojumi (piemēram, vieglo automašīnu uzturēšanas izdevumi tiek nepamatoti atskaitīti pilnā apmērā), tiek deklarēti darījumi ar viltotiem rēķiniem, veiktas manipulācijas ar čekiem par degvielas iegādi, darījumos ar kodu “V” tiek iekļauti arī PVN maksātājam nepiederošie iegādes dokumenti (piemēram, atlaižu karšu numuri), darījumos tiek izmantoti citu PVN maksātāju numuri, PVN maksātāji (“buferuzņēmumi”) PVN deklarācijās deklarē neatšifrētus darījumus lielos apmēros (līdz miljoniem euro), kurus pārbaudot vairumā gadījumu tie ir nepamatoti vai fiktīvi. Saskaņā ar Valsts Nodokļu politikas pamatnostādņu 2018.-2021.gadam pielikumā Nr.1. “Esošās situācijas raksturojums” sniegtajai informācijai 2015.gadā PVN plaisa ir 15,4 % (starpība starp PVN, kurš būtu jāiekasē, un faktiski iekasēto), kas nozīmē samazinājuma tendenci salīdzinājumā ar 2014.gadu. Ņemot vērā minēto, PVN plaisas samazināšanai, tas ir, PVN krāpniecības apkarošanai, kā arī izvairīšanās no PVN samaksas valsts budžetā novēršanai, ir nepieciešams noteikt darījumu atšifrējuma sliekšņa samazinājumu darījumos ar reģistrētiem PVN maksātājiem.VID 2016.gadā veica rezultatīvu pilotprojektu, ievietojot VID elektroniskās deklarēšanas sistēmā 48 695 nodokļu maksātājiem informatīvu ziņojumu ar lūgumu pievērst uzmanību PVN deklarācijas pielikuma PVN 1 pārskata I daļā “Nodokļa summas par iekšzemē iegādātajām precēm un saņemtajiem pakalpojumiem” kopējā summā norādītajiem darījumiem gadījumos, kad saņemto preču un pakalpojumu kopējā vērtība bez PVN ir zem 1430 *euro*, ne tikai iesniedzot deklarācijas un pārskatus par aktuālajiem taksācijas periodiem, bet arī izmantot savas likumā “Par nodokļiem un nodevām” noteiktās tiesības, precizējot datus jau iepriekš iesniegtajās PVN deklarācijās. Līdz 2016.gada 14.oktobrim 334 PVN maksātāji brīvprātīgi iesniedza precizētas PVN deklarācijas par periodu no 2016.gada janvāra līdz jūnijam, samazinot kopējā summā norādītos darījumus, kuros PVN sastādīja 2,2 milj. *euro*.Atbilstoši Likuma 126.panta otrās daļas 1.punktam vienkāršoto PVN rēķinu drīkst izrakstīt par darījumu iekšzemē, kura vērtība bez PVN ir mazāka par 150 *euro*. Nosakot atsevišķi neatšifrējamo darījumu, kuru vērtība ir mazāka par 150 *euro*, slieksni tiek radīta vienota pieeja, ka atšifrēti netiek PVN rēķini ar mazāku rekvizītu skaitu, kā rezultātā samazinātos nepamatotu vai fiktīvu darījumu iekļaušana PVN deklarācijas pielikumos. Tādējādi saskaņā ar šo noteikumu projektu reģistrētam PVN maksātājam būs jāatšifrē darījumi ar reģistrētiem PVN maksātājiem, kuru vērtība bez PVN pārsniedz 150 *euro*,līdzšinējo darījumu, kuru vērtība bez PVN pārsniedz 1430 *euro*, vietā. |
| 3. | Projekta izstrādē iesaistītās institūcijas | Valsts ieņēmumu dienests |
| 4. | Cita informācija | Nav |

|  |
| --- |
| **II. Tiesību akta projekta ietekme uz sabiedrību, tautsaimniecības attīstību un administratīvo slogu** |
| 1. | Sabiedrības mērķgrupas, kuras tiesiskais regulējums ietekmē vai varētu ietekmēt | Noteikumu projekta tiesiskais regulējums skars:1) reģistrētus PVN maksātājus, kuri veikuši darījumus ar nekustamo īpašumu;2) reģistrētus PVN maksātājus, kuri veic preču piegādes vai sniedz pakalpojumus iekšzemē Latvijas Republikā atzīta Sabiedroto spēku štāba locekļiem un viņu apgādājamiem, izņemot Latvijas Republikas pilsoņus vai pastāvīgos iedzīvotājus, Sabiedroto spēku štāba veikalā saskaņā ar Latvijas Republikas Ziemeļatlantijas līguma organizācijas Sabiedroto spēku Augstākās virspavēlniecības Eiropā un Sabiedroto spēku Augstākās virspavēlniecības Transformācijas komandiera štāba nolīguma, ar kuru papildina Parīzes protokolu, nosacījumiem un ierobežojumiem, kā arī reģistrētus nodokļa maksātājus, kuri piegādās degvielu iekšzemē Amerikas Savienoto Valstu vēstniecībai Latvijas Republikā un tās diplomātiskajiem un konsulārajiem aģentiem saskaņā ar noteikto kārtību;3) reģistrētus PVN maksātājus, kuri iekšzemē veic darījumus ar reģistrētiem PVN maksātājiem – piegādā preces un sniedz pakalpojumus, kuru attaisnojuma dokumentā norādītā darījumu vērtība bez PVN ir virs 150 *euro*;4) reģistrētus PVN maksātājus, kuri iekšzemē saņem preces un pakalpojumus, kuru attaisnojuma dokumentā norādītā darījuma vērtība bez PVN ir virs 150 *euro.* |
| 2. | Tiesiskā regulējuma ietekme uz tautsaimniecību un administratīvo slogu | Noteikumu projekta ieviešana kopumā administratīvo slogu nepalielinās, ņemot vērā, ka PVN maksātāji pārsvarā grāmatvedību kārto izmantojot grāmatvedības programmas, kurās automātiski tiek iekļauti visi veiktie darījumi. Savukārt reģistrēto PVN maksātāju skaits, kuri neizmanto grāmatvedības programmas, ir mazs.Ņemot vērā, ka PVN deklarācijas pielikumos atsevišķi atšifrējamo darījumu skaits katram reģistrētam PVN maksātājam būs atšķirīgs, nav iespējams noteikt administratīvās izmaksas saistībā ar PVN deklarācijas un tās pielikumu aizpildīšanu, kas radīsies reģistrētam PVN maksātājam. |
| 3. | Administratīvo izmaksu monetārs novērtējums | Projekts šo jomu neskar |
| 4. | Cita informācija | Nav |

|  |
| --- |
| **III. Tiesību akta projekta ietekme uz valsts budžetu un pašvaldību budžetiem** |

|  |
| --- |
|  |
| **Rādītāji0** | **2017.gads** | Turpmākie trīs gadi (*euro*) |
| **2018.gads** | **2019.gads** | **2020.gads** |
| saskaņā ar valsts budžetu kārtējam gadam | izmaiņas kārtējā gadā, salīdzinot ar budžetu kārtējam gadam | izmaiņas, salīdzinot ar kārtējo 2017.gadu | izmaiņas, salīdzinot ar kārtējo 2017.gadu | izmaiņas, salīdzinot ar kārtējo 2017.gadu |
| 1 | 2 | 3 | 4 | 5 | 6 |
| 1. Budžeta ieņēmumi: | 0 | 0 | 34800000 | 38000000 | 38000000  |
| 1.1. valsts pamatbudžets, tai skaitā ieņēmumi no maksas pakalpojumiem un citi pašu ieņēmumi | 0 | 0 | 34800000 | 38000000 | 38000000 |
| t.sk. pievienotās vērtības nodoklis | 0 | 0 | 34800000 | 38000000 | 38000000 |
| 1.2. valsts speciālais budžets | 0 | 0 | 0 | 0 | 0 |
| 1.3. pašvaldību budžets | 0 | 0 | 0 | 0 | 0 |
| 2. Budžeta izdevumi: | 0 | 0 | 0 | 0 | 0 |
| 2.1. valsts pamatbudžets | 0 | 0 | 0 | 0 | 0 |
| 2.2. valsts speciālais budžets | 0 | 0 | 0 | 0 | 0 |
| 2.3. pašvaldību budžets  | 0 | 0 | 0 | 0 | 0 |
| 3. Finansiālā ietekme: | 0 | 0 | 34800000 | 38000000 | 38000000 |
| 3.1. valsts pamatbudžets | 0 | 0 | 34800000 | 38000000 | 38000000 |
| 3.2. speciālais budžets | 0 | 0 | 0 | 0 | 0 |
| 3.3. pašvaldību budžets  | 0 | 0 | 0 | 0 | 0 |
| 4. Finanšu līdzekļi papildu izdevumu finansēšanai (kompensējošu izdevumu samazinājumu norāda ar “+” zīmi) | X | 0 | 0 | 0 | 0 |
| 0 | 0 | 0 | 0 |
| 0 | 0 | 0 | 0 |
| 5. Precizēta finansiālā ietekme: | X | 0 | 0 | 0 | 0 |
| 5.1. valsts pamatbudžets | 0 | 0 | 0 | 0 |
| 5.2. speciālais budžets | 0 | 0 | 0 | 0 |
| 5.3. pašvaldību budžets  | 0 | 0 | 0 | 0 |
| 6. Detalizēts ieņēmumu un izdevumu aprēķins (ja nepie­ciešams, detalizētu ieņēmumu un izdevumu aprēķinu var pie­vienot anotācijas pielikumā): | *PVN neatšifrēto darījumu* fiskālās ietekmes aprēķinam ņemts vērā, ka neatšifrēto darījumu īpatsvars ar PVN standartlikmi un samazināto likmi apliekamajos darījumos 2016.gadā ir 39,8% jeb 12 350,8 milj. *euro* (PVN par neatšifrētiem darījumiem īpatsvars aprēķinātajā PVN ir 32,4% jeb 2 491,6 milj. *euro*), savukārt PVN par neatšifrētiem darījumiem īpatsvars priekšnodoklī ir 13,3% jeb 1 130,1 milj. *euro*.Analizējot nodokļu maksātājus, kam jau ir ieviesta reversā maksāšanas kārtība, kuriem par pienākumu ir noteikts atšifrēt PVN deklarācijas pielikumā katru darījumu, tiek secināts, ka 98% no darījumiem līdz 1430 *euro* ir darījumi no 150 *euro* līdz 1430 *euro*. Fiskālās ietekmes aprēķinā tiek ņemts vērā pieņēmums, ka darījumu līdz 150 *euro* īpatsvars var pieaugt no 2% līdz 4%.Par darījumiem līdz 1430 *euro* atmaksājamā summa, kas iekļauta priekšnodoklī, 2016.gadā ir 1 130,1 milj. *euro* un, ņemot vērā pieņēmumu, ka darījumi līdz 150 *euro* dubultosies, aprēķinātā bāze fiskālajai ietekmei ir 1 084,9 milj. euro.Lai noteiktu iespējamos krāpniecības apmērus, tiek analizēti nodokļu maksātāji, kas ir izslēgti no PVN reģistra pēc VID iniciatīvas vai kam ir apturēta saimnieciskā darbība. Priekšnodokļa par darījumiem līdz 1430 īpatsvars 2016.gadā ir 4,4% (2015.gadā – 8,6%), bet aprēķinātais PVN par realizāciju par darījumiem līdz 1430 *euro* iepriekš minētajiem nodokļu maksātājiem ir 0,04% no visa aprēķinātā PVN par darījumiem līdz 1430 *euro*. Līdz ar to fiskālā ietekme tiek aprēķināta ņemot vērā tikai krāpniecību ar PVN atmaksām, pieņemot, ka tā vidēji varētu būt 5%. Jāatzīmē, ka PVN no valsts budžeta izkrāpj nodokļu maksātāji, kuri neatšifrētos darījumus deklarē lielos apmēros, piemēram nodokļu maksātāji, kam darījumi zem 1430 *euro* ir virs 1 milj. *euro*, kā arī ir novēroti nodokļu maksātāji, kuriem aprēķinātais PVN par darījumiem zem 1430 *euro* ir vienāds ar priekšnodokli.Fiskālā ietekme gadam, pieņemot, ka krāpnieciskie darījumi ar PVN atmaksām pēc neatšifrēto darījumu ar reģistrētiem PVN maksātājiem sliekšņa samazināšanas līdz 150 *euro* samazināsies līdz 70%, ir 38 milj. *euro* (1084,9 x 5% x 70% = 38,0 milj. *euro*)*.* Ņemot vērā PVN maksāšanas kārtību fiskālā ietekme ir aprēķināta **34,8 milj. *euro*** apmērā. |
| 6.1. detalizēts ieņēmumu aprēķins |  |
| 6.2. detalizēts izdevumu aprēķins |  |
| 7. Cita informācija | Finansējums normatīvā akta īstenošanai tiks nodrošināts VID budžeta ietvaros, kas iekļauts VID priekšlikumā par prioritāro pasākumu “Valsts nodokļu politikas pamatnostādņu 2018.-2021.gadam ieviešana Valsts ieņēmumu dienestā” īstenošanai 2018., 2019. un 2020.gadā. |

|  |
| --- |
| **VI. Sabiedrības līdzdalība un komunikācijas aktivitātes** |
| 1. | Plānotās sabiedrības līdzdalības un komunikācijas aktivitātes saistībā ar projektu | Sabiedrības līdzdalība noteikumu projekta izstrādē ir nodrošināta, iesaistot likuma “Grozījumi Pievienotās vērtības nodokļa likumā” izvērtēšanā: Latvijas Nodokļu konsultantu asociāciju, Latvijas nodokļu maksātāju tiesību asociāciju, Latvijas Komercbanku asociāciju, Latvijas Darba dēvēju konfederāciju, Latvijas Tirdzniecības un rūpniecības kameru. |
| 2. | Sabiedrības līdzdalība projekta izstrādē | Ņemot vērā to, ka grozījumi Ministru kabineta 2013.gada 15.janvāra noteikumos Nr.40 attiecībā uz terminoloģijas maiņu atbilstoši būvniecības jomu reglamentējošajos tiesību aktos lietotajai terminoloģijai, un Likuma 97.panta pirmās daļas papildināšanu ar jaunu nosacījumu par priekšnodokļa atskaitīšanas brīža noteikšanu, ir tehniska rakstura, saistībā ar 2017.gada 20.aprīļa grozījumiem Likumā, kurus izstrādājot jau bija nodrošināta sabiedrības līdzdalība, sabiedrības atkārtota līdzdalība nav nepieciešama.Sabiedrības līdzdalība attiecībā uz grozījumiem Ministru kabineta 2013.gada 15.janvāra noteikumos Nr.40 saistībā ar Likuma 50.panta papildināšanu ar jaunu, 7.1daļu, nav nepieciešama, jo ietekmē ierobežotu personu loku. Sabiedrības līdzdalība attiecībā uz zemāka PVN deklarācijas pielikumos atsevišķi norādāmo darījumu summas sliekšņa noteikšanu darījumiem ar reģistrētiem PVN maksātājiem ir nodrošināta, nosūtot noteikumu projektu Latvijas Nodokļu konsultantu asociācijai, Latvijas nodokļu maksātāju tiesību asociācijai, Latvijas Tirdzniecības un rūpniecības kamerai, Latvijas Darba devēju konfederācijai. Tāpat 2016.gadā tika organizētas vairākas darba tikšanās ar minētajiem nevalstiskā sektora pārstāvjiem kopā ar Finanšu ministrijas un VID pārstāvjiem, kuru laikā tika pārrunāti dažādi ar zemāka PVN deklarācijas pielikumos atsevišķi norādāmo darījumu summas sliekšņa noteikšanu saistīti jautājumi, tostarp, iespējamie grāmatvedības un informācijas tehnoloģiju risinājumi, iespējamā administratīvā sloga apspriešana u.c. jautājumi. |
| 3. | Sabiedrības līdzdalības rezultāti | No nevalstiskā sektora sadarbības partneriem iebildumi par būvniecības terminoloģijas saskaņoto lietojumu PVN jomas tiesību aktos netika izteikti.Attiecībā uz zemāka PVN deklarācijas pielikumos atsevišķi norādāmo darījumu summas sliekšņa noteikšanu darījumiem ar reģistrētiem PVN maksātājiem Latvijas Nodokļu konsultantu asociācija un Latvijas nodokļu maksātāju tiesību asociācija neiebilst zemāka PVN deklarācijas pielikumos atsevišķi norādāmo darījumu summas sliekšņa noteikšanai darījumiem ar reģistrētiem PVN maksātājiem, pie nosacījuma, ka nodokļa maksātājiem tiek atstāta izvēles iespēja brīvprātīgi atšifrēt arī darījumus, kas sasniedz vai pārsniedz 150 *euro* slieksni ar visām citām personām, pret ko VID iebildumu nav.Latvijas Tirdzniecības un rūpniecības kamera un Latvijas Darba devēju konfederācija savu viedokli par nosūtīto noteikumu projektu nav izteikušas. |
| 4. | Cita informācija | Nav |

|  |
| --- |
| **VII. Tiesību akta projekta izpildes nodrošināšana un tās ietekme uz institūcijām** |
| 1. | Projekta izpildē iesaistītās institūcijas | VIDAizsardzības ministrija, Ārlietu ministrija attiecībā uz regulējumu, kas skar Parīzes protokola papildu nolīgumu. |
| 2. | Projekta izpildes ietekme uz pār­valdes funkcijām un institucionālo struktūru.Jaunu institūciju izveide, esošu institūciju likvidācija vai reorga­nizācija, to ietekme uz institūcijas cilvēkresursiem | Netiek radīta jauna pārvaldes funkcija un jauna institūcija, kā arī nenotiek esošu institūciju likvidācija vai reorganizācija.VID esošo funkciju ietvaros nodrošinās PVN administrēšanu saistībā ar grozījumiem Likumā, kas stājās spēkā 2017.gada 1.jūnijā un stāsies spēkā 2018.gada 1.janvārī, ieviešanu un šo noteikumu projektu.Ārlietu ministrija funkciju nodrošinās piešķirtā finansējuma ietvaros. |
| 3. | Cita informācija | Nav |

Anotācijas IV un V sadaļa – projekts šīs jomas neskar.

Finanšu ministre D. Reizniece-Ozola

Šķetre, 67122013

gunta.sketre@vid.gov.lv